庐州府

庐州府，是东亚大陆近古辰光一个长期存在个行政单位。勒明帝国、清帝国阶段，侪持续存在。

 地理位置 
庐州府勒长江下游地区，全境侪勒长江北岸、包括巢湖以及周边流域，范围基本相当于乃朝安徽个合肥市，无为市、搭仔六安市部分地区。庐州府所在个淮西地区，也是安徽省个中央，伊同时搭安庆府、凤阳府、滁州直隶州、和州直隶州、六安直隶州相邻，南面畀长江隔开，同太平府、池州府相望。

 设置搭撤销 
此地勒宋代，是淮南西路个庐州，到元帝国阶段，畀改成庐州路。进入到明帝国之后，朱重八改庐州路为庐州府，隶属南直隶。进入清帝国之后，此地一开始属于所谓个江南省，后首来划归安徽省，接受蹲勒安庆府个安徽巡抚管理。到19世纪，庐州府也成为太平天国同淮军、湘军拉锯个重要地区，人口死脱交关。1910年代初，由于清帝国灭亡，庐州府也畀废脱。

 著名人物 
李鸿章

杨振宁
Category:安徽地理
Category:合肥历史
Category:安徽历史
Category:合肥